Diari Oficial de la Generalitat Valenciana


Sumari del DOGV 9303, del 22-03-2022 (2022/1865)

RESOLUCIÓ d'1 de març de 2022 de la Universitat de València, per la qual es convoca concurs de mèrits per als funcionaris i les funcionàries del grup A (subgrup A1), sector d'administració especial, de l'escala tècnica superior de prevenció d'aquesta universitat.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9303

Data del DOGV
:   22-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1865


Data del document
:   01-03-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ d'1 de març de 2022 de la Universitat de València, per la qual es convoca concurs de mèrits per als funcionaris i les funcionàries del grup A (subgrup A1), sector d'administració especial, de l'escala tècnica superior de prevenció d'aquesta universitat. [2022/1865]  
Hi ha vacant dos llocs de treball dotats pressupostàriament, la provisió del qual es considera convenient ateses les necessitats del servei d'aquesta Universitat, per la qual cosa la Universitat de València, d'acord amb l'article 191 dels Estatuts, el Reial decret legislatiu 5/2015, pel qual s'aprova el text refós de la Llei de l'estatut bàsic de l'empleat públic, la Llei 4/2021, de 16 d'abril, de la Generalitat, de la funció pública valenciana i el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, resol convocar un concurs de mèrits per a funcionàries i funcionaris de carrera del grup A (subgrup A1), sector d'administració especial, de l'escala tècnica superior de prevenció d'aquesta universitat, per a proveir els llocs de treball vacants que es relaciona a l'annex I d'aquesta convocatòria, d'acord amb les següents  
  
  
Bases de la convocatòria  
  
Primera. Persones participants  
1.1. Hauran de participar necessàriament en aquest concurs, els funcionaris i les funcionàries de carrera del grup A (subgrup A1), sector d'administració especial, escala tècnica superior de prevenció d'aquesta Universitat, que es troben en situació de destinació provisional i tinguen el mateix grup i nivell que el lloc convocat.  
Per als qui es troben en destinació provisional i els siga aplicable l'article 120 de la la Llei 4/2021, de 16 d'abril, de la Generalitat, de la funció pública valenciana, hauran de sol·licitar com a mínim el lloc que ocupen provisionalment. Si no hi concorren quedaran sense destinació i a disposició de la Gerència.  
1.2. S'hi poden presentar tots els funcionaris i les funcionàries de carrera del grup A (subgrup A1), sector d'administració especial, de l'escala tècnica superior de prevenció, que presten serveis en aquesta Universitat.  
  
Segona. Vacants  
2.1. Es convoca a concurs de mèrits els llocs vacants que figuren en l'annex I d'aquesta convocatòria.  
  
Tercera. Sol·licituds i documentació a aportar  
3.1. Les persones interessades han de presentar la sol·licitud mitjançant el model que figura a l'annex II d'aquesta convocatòria.  
A la sol·licitud s'adjuntarà el curriculum vitae i la documentació justificativa dels mèrits al·legats.  
3.2. La documentació que ja consta al Registre de Personal (PAS) de la Universitat de València (certificats: de serveis prestats, grau personal consolidat i carrera professional) s'adjuntarà d'ofici a les sol·licituds presentades.  
3.3. Els cursos que han estat impartits i homologats pel Servei de Formació Permanent i els cursos de formació de funcionaris i funcionàries (formació contínua o continuada), caldrà relacionar-los en el currículum i aportar la documentació justificativa.  
3.4. Si alguna de les persones participants desitja que el Servei de Recursos Humans (PAS) aporte altra documentació que estiga a disposició d'aquesta Universitat, ho haurà de sol·licitar expressament en instància separada, amb indicació de la unitat on es troba i haurà d'estar referenciada al currículum corresponent.  
  
Quarta. Termini i lloc de presentació  
4.1. Les sol·licituds i la documentació s'hauran de presentar en el termini de vint dies hàbils, comptadors des de l'endemà de la publicació d'aquesta convocatòria al Diari Oficial de la Generalitat Valenciana (DOGV).  
La sol·licitud, a la qual s'adjuntarà el curriculum vitae i la documentació justificativa dels mèrits al·legats, es podrà presentar, en aplicació de l'article 16.4 de la Llei 39/2015, d'1 d'octubre, del procediment administratiu comú de les administracions públiques:  
a) En el registre electrònic de la Universitat de València, així com en els restants registres electrònics de qualsevol dels subjectes a què es refereix l'article 2.1 de l'esmentada llei, sempre que es tracte de còpies autèntiques de la documentació que permeta verificar la seua autenticitat.  
b) En les oficines de correus en la forma que reglamentàriament s'establisca.  
c) En les representacions diplomàtiques o oficines consulars d'Espanya a l'estranger.  
d) En les oficines d'assistència en matèria de registres. En aquest supòsit, s'haurà d'aportar al Registre la documentació original per a la seua digitalització i autenticació.  
e) En qualsevol altre que establisquen les disposicions vigents.  
4.2. La presentació mitjançant el registre electrònic general de la Universitat es regirà pel que disposa el reglament del registre electrònic general de la Universitat de València, aprovat per ACGUV 92/2020, disponible al tauler oficial d'anuncis electrònics de la UVEG (https://links.uv.es/KbTzW4y).  
4.3. No seran vàlids els documents escanejats, rebuts al Servei de RRHH (PAS), annexats a una instància general si no es tracta de documentació o còpies autenticades, donat que no es garanteix degudament l'acreditació de la documentació rebuda.  
  
Cinquena. Barem  
5.1. El concurs de mèrits es resol per aplicació del barem aprovat pel Consell de Govern d'aquesta Universitat el 20 de juny de 2019 (ACGUV 152/2019).  
5.2. Es realitzarà una entrevista en aplicació del punt V de l'annex I del barem.  
  
Sisena. Comissió avaluadora  
6.1. La Comissió avaluadora que realitzarà la selecció dels llocs de treball convocats a concurs ha de tenir la composició que figura en el Reglament de composició i funcionament de les comissions de valoració per a la provisió de llocs de treball de la plantilla de personal d'administració i serveis, aprovat pel Consell de Govern (ACGUV 184/2012) d'aquesta Universitat. Hi ha una còpia a la pàgina web del Servei de Recursos Humans (PAS).  
El seu funcionament s'adaptarà a allò que estableix el Reglament de composició i funcionament de les comissions de valoracions, i en allò no previst s'ajustarà a la Llei 40/2015, d'1 d'octubre, de règim jurídic del sector públic.  
La seua composició s'haurà d'ajustar al principi d'imparcialitat i professionalitat dels seus membres i tendirà en la seua composició a la paritat entre homes i dones, en compliment del que s'estableix en l'article 53 de la Llei orgànica 3/2007, de 22 de març, per a la igualtat efectiva de dones i homes, en l'article 60.1 del Reial decret legislatiu 5/2015, pel qual s'aprova el text refós de la Llei de l'estatut bàsic de l'empleat públic i en l'acord del Consell de Govern de la Universitat de València de 16 d'abril de 2019 (ACGUV 88/2019) pel qual s'aprova el III Pla d'Igualtat de la Universitat de València.  
6.2. Serà aplicable als membres de l'òrgan tècnic de selecció, i als assessors i assessores si n'hi haguera, el que es disposa en l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, hauran d'emplenar la corresponent declaració d'absència de conflicte d'interessos (DACI) que serà adjuntada a l'acta de constitució del tribunal, i formaran part de l'expedient administratiu. Es disposarà d'un model normalitzat per la Universitat en la següent pàgina web: https://links.uv.es/0a4lzeP  
6.3. Els noms de les persones que formaran part de la comissió avaluadora es faran públics abans que acabe el termini de presentació de sol·licituds al tauler oficial d'anuncis electrònics de la UVEG (https://webges.uv.es/uvTaeWeb/), a l'apartat de personal d'administració i serveis; i amb caràcter merament informatiu, a la pàgina web del Servei de Recursos Humans (PAS), l'adreça de la qual és: https://www.uv.es/pas  
  
Setena. Irrenunciabilitat de les destinacions  
7.1. Les persones participants poden desistir de la sol·licitud dins del termini de presentació de sol·licituds. Després que haja transcorregut aquest termini no s'acceptarà cap desistiment i les persones participants quedaran vinculades al resultat del concurs.  
7.2. La destinació adjudicada serà irrenunciable, excepte que abans de finalitzar el termini de presa de possessió s'haja obtingut una altra destinació per convocatòria pública, i en aquest cas s'haurà de comunicar per escrit a la Gerència.  
  
Vuitena. Cessament i presa de possessió  
La resolució d'aquest concurs es farà pública al tauler oficial d'anuncis electrònics de la UVEG (https://webges.uv.es/uvTaeWeb/), a l'apartat de personal d'administració i serveis; i amb caràcter merament informatiu, a la pàgina web del Servei de Recursos Humans (PAS), l'adreça de la qual és: https://www.uv.es/pas.  
En la resolució s'indicarà expressament la data de cessament i de presa de possessió.  
  
Novena. Informació respecte de les dades recollides  
9.1. La Universitat de València és l'entitat responsable de les dades facilitades per les persones que es presenten a aquest concurs. La informació rebuda, es tractarà exclusivament per als fins objecte de la convocatòria, així com, en el seu cas, la posterior gestió de personal de conformitat amb el que es disposa en la Llei orgànica 6/2001, de 21 de desembre, d'universitats.  
Part de les dades podran ser publicats en el Tauler Oficial de la Universitat de València i en la pàgina web del Servei de RRHH (PAS). A més, també se cediran als membres de la Comissió Avaluadora per a la valoració dels mèrits i la resolució de reclamacions plantejades, si escau.  
9.2. Les polítiques de privacitat de la Universitat de València poden ser consultades en l'adreça: http://links.uv.es/qBf2qd6   
Per a més informació sobre el tractament de les dades, pot accedir al següent enllaç: http://go.uv.es/jOH4jp3   
  
Desena. Recursos  
Contra aquesta resolució, que exhaureix la via administrativa, es pot interposar conforme a l'article 123 de la Llei 39/2015, recurs potestatiu de reposició, en el termini d'un mes, comptador des de l'endemà de la publicació, davant el mateix òrgan que va dictar la resolució, o bé directament interposar el recurs contenciós administratiu en el termini de dos mesos, comptadors des de l'endemà de la publicació, davant els òrgans de la jurisdicció contenciosa administrativa de la Comunitat Valenciana.  
  
Contra els actes de la comissió, es pot interposar recurs d'alçada, previst en la Llei 39/2015, d'1 d'octubre, de procediment administratiu comú de las administracions públiques.  
  
València, 1 de març de 2022.- La rectora p. d. (resolució de 12.01.2021), el gerent, Juan Vicente Climent Espí.  
  
  
ANNEX I  
Característiques dels llocs de treball oferits segons la relació de llocs de treball  
  
Denominació del lloc: Cap de secció tècnica de prevenció  
Número del lloc: 1984  
Classificació: A1 24 46   
Destinació: Servei de Prevenció i Medi Ambient.  
Requisit de formació específica:   
10. Coneixement del valencià nivell C1  
21. Estudis formatius de tècnic superior en prevenció de riscs laborals (homologats per la conselleria o el ministeri) en alguna de les especialitats prevista establida en la legislació vigent.  
Denominació del lloc: Tècnic/a superior de prevenció en riscos laborals (perfil higiene industrial)  
Número del lloc: 2104  
Classificació: A1 20 42  
Destinació: Servei de Prevenció i Medi Ambient.  
Requisit de formació específica:   
10. Coneixement del valencià nivell C1  
21. Estudis formatius de tècnic superior en prevenció de riscs laborals (homologats per la conselleria o el ministeri) en alguna de les especialitats prevista establida en la legislació vigent.  
  
Barem per a puntuar els mèrits:  
El barem aprovat en el Consell de Govern d'aquesta universitat, el 20 de juny de 2019 (ACGUV 152/2019).  
  
Puntuació mínima per a l'adjudicació de les vacants:  
La puntuació mínima que cal obtenir per a l'adjudicació serà, segons el que estableix l'article tercer del barem.  
  
  
ANNEX II  
Sol·licitud  
  
DADES PERSONALS  
  
Primer cognom:  
 Segon cognom: Nom:  
  
DNI/NIF:  
 Grup a què pertanyeu:  
 Data de naixement:  
Adreça:  
 Localitat/Província: Telèfon:  
  
  
  
  
DADES PROFESSIONALS  
  
Destinació:  
 Tel. oficial:  
  
Denominació del lloc de treball del qual és titular:  
 Classificació:  
  
Adreça electrònica:  
  
  
  
DEMANA: L'admissió en el concurs de mèrits, per a cobrir els llocs de treball del grup A (subgrup A1) convocats per resolució de data 1 de març de 2022, per a cobrir els llocs de treball vacants de l'escala técnica superior de prevenció, sector d'administració especial, que s'indiquen en l'annex I, acompanyant l'annex III «ordre de prioritats».  
  
  
Signatura:  
  
València, - de/d- - de 2022  
  
La persona signant declara que són certes les dades que figuren en aquest currículum, i que assumeix en cas contrari les responsabilitats que es pogueren derivar de les inexactituds que hi consten.  
  
RECTORAT DE LA UNIVERSITAT DE VALÈNCIA  
  
  
ANNEX III  
Ordre de prioritats del concurs  
  
Núm. ordre Núm. de lloc Denominació del lloc Destinació